Obchodná akadémia Prievidza a Združená stredná škola hotelových služieb a obchodu v Prievidzi – výdajňa stravy v OA

I N F O R M Á C I E   A   O R G A N I Z A Č N É   P O K Y N Y
na zabezpečenie stravovacích a ostatných súvisiacich služieb od 2. 11. 2004,
vo výdajni stravy ZSŠHSaO v Obchodnej akadémii – F. Madvu 2, v Prievidzi

	Vážení stravníci – pracovníci OA, žiaci OA a ostatní stravníci ! V záujme racionalizácie siete školských kuchýň (z ekonomických dôvodov), bola s účinnosťou 
od novembra 2004 ukončená prevádzka kuchyne – prípravovne jedál v OA.

	V zmysle dohody so zriaďovateľom – Trenčianskym samosprávnym krajom, je však stravovanie žiakov, pracovníkov a ostatných stravníkov OA naďalej zabezpečené. Príprava stravy je zabezpečená v pracovisku ZSŠHSaO – v reštaurácii A – KLUB s tým, že hotové jedlá – obedy sú prepravené a vydávané vo výdajni – jedálni vo Vašej Obchodnej akadémii. 

	Máme spoločný záujem, zabezpečiť naďalej stravovacie služby k obojstrannej spokojnosti. Vzhľadom k zmene organizačnej štruktúry pracovníkov, bolo nevyhnutné niektoré činnosti kumulovať (predaj straveniek) a čiastočne racionalizovať. Z uvedených dôvodov vydávame pre hladké zabezpečenie súvisiacich činností nasledovné informácie a organizačné pokyny pre stravníkov.

1. Predaj a vydávanie straveniek – v mesiacoch november a december 2004
-	spravidla 3 pracovné dni na konci mesiaca (utorok – streda – štvrtok)
-	3 pracovné dni na začiatku mesiaca (utorok – streda – štvrtok)

predaj za november (dokúpenie straveniek) : I. týždeň :	10., 11. XI. 2004
						  II. týždeň :	18., 19. XI. 2004 

predaj za december :			  I. týždeň :	24., 25., 26. XI. 2004
						  II. týždeň :	30.XI., 1., 2. XII. 2004 
	predajný čas : od 9.00 hod. – do hod. 13.30 hod.

	predajné miesto : výdajňa straveniek v „minikancelárii“ pri školskej jedálni 
     (priestor, ktorý bol predtým vyhradený na kopírku pre študentov)

zodpovedné osoby za predaj: majsterky odborného výcviku - pracovníčky ZSŠHSaO
					   p. Bc. Chochulová Kamila a p. Bc. Priečková Jana Upozornenie : 
po týchto určených termínoch bežný predaj straveniek nebude realizovaný. Prípadný dodatočný predaj straveniek bude len výnimočne (choroba pracovníka, žiaka a pod. v čase určeného na bežný predaj). Prosíme Vás, aby ste vo vlastnom záujme rešpektovali určené termíny a čas predaja – ďakujeme Vám !

2. Cena straveniek :			žiaci OA	pracovníci OA	cudzí stravníci
(za 1 obed)
za november 2004 :  		28,- Sk		19,- Sk			59,- Sk
za december			32,- Sk		20,- Sk			60,- Sk
(aj január a ďalej)
Pozn. :  (platí od 1. 12. 2004)
Celková hodnota obeda je kalkulovaná vo výške 60,- Sk, z čoho 32,- Sk predstavuje hodnota surovín, ktorú si priamo platí žiak (cudzí stravník) a rozdiel 28,- Sk predstavuje súhrn režijných nákladov (energie, údržba, doprava, služby, osobné náklady a ostatné náklady).

Pracovníci OA : 
z celkovej hodnoty jedla platí stravník 45 % (27,- Sk – mínus 7,- Sk príspevok zo SF OA, t. j. pracovník platí priamo 20,- Sk) a organizácia mu hradí 55 %, t. j.  33,- Sk : z toho 5,- Sk činí príspevok na hodnotu surovín (20 + 7 + 5 = spolu 32,- Sk) a 28,- Sk predstavuje hodnotu vyššie uvedených režijných nákladov na prípravu a výdaj obedov. ZSŠHSaO bude fakturovať OA za stravovaných pracovníkov OA 40,- Sk za 1 odobratý obed (+ priama platba, ktorú si uhradí stravník vo výške 20,- Sk (bankovým prevodom, šekom, resp. hotovosť).

3. Forma platenia	   – 	po dohode s vedením ZSŠHSaO a vedením OA – je od 
decembra 2004 (stravenky na január 2005) možná úhrada za 
stravenky   p r e d o v š e t k ý m :

a)   b a n k o v ý m   p r e v o d o m   (trvalý bankový príkaz) 
na účet Združenej strednej školy hotelových služieb a obchodu 
v Prievidzi, Nábrežie J. Kalinčiaka č. 1, 
číslo účtu vo VÚB : 11032-382/0200   
špecifický symbol :   844 - OA
mesačná výška : 	žiaci :			700,- Sk
pracovníci OA : 	450,- Sk
cudzí stravníci :      1.200,- Sk

                                                zúčtovanie preplatkov 2 x ročne : v 7 a 1 mesiaci za 
predchádzajúci polrok

POZOR ! Platbu (nové platby) zadávať s primeraným časovým predstihom (asi 
v polovici bežného mesiaca na nasledovný mesiac), aby ju bolo možné včas identifikovať 
a poskytnúť Vám včas stravenky !

				b) výnimočne aj platba poštovou peňažnou poukážkou 
    (podľa priloženého „vzoru“) : počet stravných dní x
     finančná výška poplatku + 4,50 Sk = cena spolu (s úpravou :
     - zníženie o výšku preplatkov za predchádzajúci mesiac, resp. 
     zvýšenie o výšku nedoplatkov za predchádzajúce obdobie – 
     po dohode s pracovníčkou, ktorá predáva stravenky !).

c) výnimočne aj platba v hotovosti (podľa zásad, uvedených 
     v predchádzajúcej časti v bode b)

Na poukážku je nutné uviesť vo variabilnom symbole časové obdobie za ktoré je platba (napríkl. 12/04., 1/05, 2/05 atď) a v špecifickom symbole uviesť nasledovné číslo a značku : 844 - OA (účtovné číslo strediska A – Klub – výdajňa v Obchodnej akadémii).
V správe pre prijímateľa uveďte hodnotu mesačného poplatku + 4,50 Sk manipulačný poplatok a sumu spolu (celkom), ktorá je zhodná aj so sumami na prvej, druhej, aj štvrtej časti 
poštového peňažného poukazu. Ostatné časti (údaje o odosielateľovi) poukazu vyplňte vo 
všetkých častiach (úplne) podľa predtlače (viď priložený „vzor“). Je nutné, aby na zloženke bolo plné meno stravníka (nie meno rodiča, či iného plátcu), z dôvodu identifikácie platiteľa.
Obdobne aj pri odhlasovaní stravníka (D, PN a pod.) je nutné na stravenke vyznačiť svoje meno - na ktoré je stravenka zakúpená, inak nebudú sporné prípady preplatkov realizované !	Pre lepšiu identifikáciu doporučujeme, aby ste pri odhláške použili na zadnej časti stravenky číslo – „kód“ (1), ktorý označuje číslo strany a poradové číslo riadku, pod ktorým ste v zozname stravníkov v príslušnom mesiaci evidovaní (napríklad : 3/17 znamená, že ste  v zozname stravníkov za mesiac na ktorý si stravenky zakupujete, zapísaní na 3 strane, v riadku číslo 17), t. j. ide o menný údaj v každom mesiaci, ktorý Vám pracovníčka, ktorá Vám vydáva stravenky, vyznačí „Vaše číslo“ na zadnej strane poslednej stravenky za daný mesiac, pri ich prevzatí.

4.  Výber jedál – zatiaľ je možný z kapacitných dôvodov výber len z jedného jedla. Pri výbere jedál (tvorbe jedálneho lístka) však bude prihliadané aj na požiadavky stravníkov (striedanie mäsitých jedál so zeleninovými, mliečne pokrmy, cestoviny a múčne jedlá, zaraďovanie hydiny, rýb a pod.). Tvorba jedálneho lístka je samozrejme ovplyvnená čerpaním (dodržiavaním) finančného normatívu (32,- Sk) potravín avšak tak, aby týždenný jedálny lístok bol vyvážený po stránke kalorickej, aj biologickej, s prihliadnutím na vekovú skupinu stravovaných žiakov. V rámci obeda poskytneme aj pravidelný pitný režim, pri úsporách finančného normatívu budú zaradované doplnky k obedu (ovocie, zákusok a pod.). Máme záujem na spokojnosti stravníkov, preto sú jedlá pripravované s láskou a chuťou („krédo“ závodu A-KLUB)! 

5. Čas výdaja stravy – pondelok – piatok (mimo prázdnin, štátnych sviatkov, 
                                                                        riaditeľského voľna a pod.) 

	a) prvý hlavný výdaj (počas prvej veľkej prestávky) :	od 12.00 – 12.20 hod.
	b) druhý hlavný výdaj (druhá veľká prestávka) :		od 13.00 – 13.20 hod.  
	c) ostatní stravníci – podľa ich zváženia – z kapacitných dôvodov však doporučujeme stravovanie v čase mimo hlavného náporu žiakov v dvoch uvedených cykloch.

6. Odhlasovanie odberu obedov na nasledujúci deň – je možné len deň vopred, do 13.00 hod. s tým, že stravenku označenú na zadnej strane Vašim menom a „kódom“ („kód“ (1) – viď vysvetlenie pri poslednom odseku bodu 3, str. 3 tejto informácie), vhodíte do kovovej schránky na vonkajšej časti dverí jedálne OA. Pri chorobe v daný deň doporučujeme predaj stravenky spolužiakovi, ktorý sa nestravuje. V závažných prípadoch sa kontaktujte najneskôr do 7.15 hod. ráno priamo v A – KLUBE (telef. číslo : 5430649). 

7. Výdaj straveniek – stravenky Vám budú vydané v určenom čase:

a) po predložení dokladu o realizovanom bankovom prevode za úhradu stravy na nasledujúci 
    mesiac (v prospech účtu čís. : 11032-382/0200) – úhradu zadávajte preto prosím včas !

b) po predložení ústrižku o zaplatení (platba šekom – poštovým peňažným poukazom)

c) až po ich zaplatení v hotovosti (výnimočné situácie)

8. Podnety, pripomienky, návrhy, prípadné sťažnosti a pod. – žiadame Vás 
    predkladať ich nasledovne :

a)	ústne – menej závažné („drobnosti“) priamo v čase ich vzniku našim zodpovedným pracovníkom (majstri odborného výcviku, pracovníci, prípadne aj obsluhujúcim žiakom)

b)	pri menej závažnejších skutočnostiach – doporučujeme obrátiť sa s písomným podnetom na miesto prípravy stravy (závod A – KLUB), vedúca závodu p. Bc. Ďurčová Kvetoslava, resp. hlavná majsterka OV pre prevádzku kuchyne p. Bc. Zemanovičová Ľubica, tel. : 5430649 (ktoré následne budú informovať vedenie školy o spôsobe riešenia daného problému, podnetu a pod.).

c)	písomne – pri závažnejších skutočnostiach – vedeniu ZSŠHSaO, Nábrežie J. Kalinčiaka č. 1, Prievidza – riaditeľ školy p. PaedDr. Štefan Gaman,
(telefónne čísla : 5422110 – sekretariát, 5424619 – riaditeľ školy)

d)	mimoriadne závažné sťažnosti, podnety, pripomienky a pod., ktoré je nutné 
                riešiť aj v spolupráci s vedením Obchodnej akadémie a ZSŠHSaO (prípadne 
                v spolupráci s Radou školy, zástupcami žiakov, zástupcami pracovníkov 
                (OZ), prípadne aj v súčinnosti so zriaďovateľom škôl), je nutné dať na 
                vedomie obom zainteresovaným stranám – priamo riaditeľom škôl
–	p. Mgr. Vida Ľubomír – OA, p. PaedDr. Gaman Štefan – riaditeľ 
ZSŠHSaO.  

9.  R ô z n e  - stravovanie pracovníkov a žiakov OA je zabezpečené na základe Zmlúv 
                        o zabezpečení stravovania, ktoré sú následným riešením situácie, ktorá 
                        vyplynula z rozhodnutia Ministerstva školstva SR (číslo CD-2004-
                        15537/31895-3:122).  

	Vážení stravníci ! Máme záujem zachovať doterajší počet stravníkov, prípadne ho ďalej zvyšovať. Boli sme však nútení rešpektovať rozhodnutie MŠ SR a stanovisko zriaďovateľa – TSK – realizácia racionalizácie siete školských zariadení (zrušenie prevádzky školskej kuchyne v OA k 31. 10. 2004) – očakávané je zníženie nákladov na stravovanie.

Vyjadrujeme presvedčenie, že pri vzájomnom pochopení a trpezlivosti (prosíme brať do úvahy, že časť služieb pri príprave pokrmov a obsluha, je zabezpečovaná žiakmi), budú GASTRO SLUŽBY zabezpečené aj v budúcnosti k spokojnosti podstatnej časti stravníkov. 
Ďakujeme Vám za porozumenie – pracovníci zodpovední za realizáciu gastroslužieb. 

S úctou riaditelia škôl 

..........................................					.....................................
PaedDr. Štefan   G a m a n 					Mgr. Ľubomír   V i d a
      riaditeľ ZSŠHSaO					        riaditeľ OA

Prievidza, 10. november 2004